《海虞十二景 其九 绝壁悬门》
明代·卢龙云

百丈丹梯迥，乾坤拓此山。高疑通帝座，幽可列仙班。

日月平临照，风云递往还。祗应人世外，别自有天关。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。